als_Latn dik_Latn sna_Latn
Falimentimi i bizneseve (jo) shqetėsues
Autor:
Mr. Lulzim Beqiri
E marte 30 Korrik 2013 09:31 AM
Eksperti i ekonomisë, Milazim Abazi, konsideron se rënia e investimeve, remitancat e pamjaftueshme, si dhe niveli i lartë i korrupsionit në administratë po pengojnë zhvillimin e bizneseve në vend, që në disa raste detyrohen edhe të çregjistrohen.
Ai shpreh shqetësimin, se me shuarjen e bizneseve, po shuhen shumë vende të punës, çka rrjedhimisht ndikon edhe në rritjen e shkallës së varfërisë në vend. “Unë mendoj se përmirësimi i klimës se biznesit është sipërfaqësore. Administrata nuk është efikase në lëshimin e dokumenteve të nevojshme. Kështu që edhe në këtë aspekt mund të them se përmirësimet janë fare të lehta".
"Duhet shumë më tepër të punohet në përmirësimin e administratës, në mënyrë që të kuptojë biznesin, në mënyrë që mos të jetë e korruptuar, dhe nuk e shikojnë se çfarë biznesi po i ofron”, thotë Abazi.
Falimentimi i bizneseve nuk është diçka tragjike, vlerëson eksperti tjetër i ekonomisë, Naim Gashi. Ai shprehet se në çdo vend të botës falimentojnë dhe regjistrohen biznese të reja. "Ekonomia e tregut është e tillë, se për çdo ditë lindin biznese të reja dhe për çdo ditë falimentojnë biznese. Është tepër pozitive nëse në vendet e botës duke përfshirë edhe Kosovën shumë më tepër regjistrohen biznese të reja, sesa falimentojnë", shprehet Gashi.
Megjithatë, Gashi numëron disa nga shkaqet që ndikojnë në shuarjen e bizneseve.
Statusi politik i Kosovës, rënia e investimeve të huaja, furnizimi më shërbime publike, mungesa e lidhjeve hekurudhore, paraqesin vështirësi në zhvillimin e bizneseve. “Statusi politik të cilin e gëzon Kosova në raport më rajonin por edhe më vendet e Bashkimit Evropian. Kosova është vendi i vetëm i mbyllur në Bashkimin Evropian, ku biznesmenët dhe pronarët e bizneseve nuk kanë mundësi të qarkullojnë dhe të avancojnë biznesin e tyre më vendet e BE-së".
"Kurse arsye tjetër është mungesa e pamjaftueshme e investimeve të huaja, për arsye se investimet e jashtme gjenerojnë vende të punës, gjenerojnë nën-kontraktorë më të vegjël dhe efekti i regjistrimit të bizneseve është zinxhiror”, shprehet Gashi.
Sipas ekspertëve të ekonomisë, numri i bizneseve të shuara është më i madh, por për shkak të procedurave për shuarjen e tyre, pronarët hezitojnë të bëjnë një gjë të tillë. Sidoqoftë, sipas autoriteteve komente gjatë këtij viti janë regjistruar 6,245 biznese të reja, ndërkaq në periudhën e njëjtë të vitit të kaluar numri i bizneseve të regjistruara ka qenë 5,618. /Rel/Telegrafi/
Opinionet e autorėve nuk paraqesin domosdoshmėrisht edhe opinionin e redaksisė sė portalit www.mesazhi.com
Falimentimi i bizneseve (jo) shqetėsues
als_Latn ast_Latn bos_Latn ron_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn